ZÁ P I SN I C A
 zo schôdze výboru konanej dňa 30.5.2020 v Trakoviciach

Prítomní: Viera Stloukalová, Eduard Stloukal, Ľubica Jankovičová Klementová, Paľo Klement, Petra Lackovičová
Ospravedlnení: Ingrid Mikulášová, Dušan Farský, Zdenka Bukovská

Vzhľadom na situáciu z koronakrízou sme boli nútení preložiť konanie jarnej Klubovej výstavy na nedeľu 13.9.2020, táto zmena bola prezentovaná aj na klubových stránkach a tiež na facebookovej skupine klubu. Bude to výstavný víkend, keďže sa bude konať 12.9.2020 Špeciálna výstava a 13.9.2020 Klubová výstava, obe výstavy so zadávaním titulu CAC. Musíme tiež rátať s tým, že pozvaní posudzovatelia z Anglicka Pauline Sidgwick**, (Paulian)
Andrea Sedgbeer (Russmic), nemusia dostať povolenie pre príchod na SK, bolo navrhnuté náhradné riešenie v takom prípade pozvať rozhodcov zo Slovenska posudzovať obe tieto výstavy. Viera Stloukalová osloví pána Jaroslava Javorčíka a Gabrielu Ridarčíkovú.

Nakoľko sme boli nútení preložiť aj termín konania členskej schôdze, tiež z jarnou výstavou bola zrušená aj jarná bonitácia, Viera Stloukalová dala návrh na konanie bez CAC výstavy spolu s bonitáciou a taktiež konanie výročnej členskej schôdze. Návrh bol podporený všetkými prítomnými.
Dátum konania Špeciálnej výstavy bez CAC by bol určený na 27.6.2020. Na výstavu oslovíme s pozvaním posudzovať Lindu Volárikovú. Priestor pre konanie tejto akcie -** Motorest Kamenný mlyn v Plaveckom Štvrtku. Predpokladaný časový harmonogram: začiatok výstavy o 9:00, po skončení bonitácia prihlásených jedincov, o 15:00 výročná členská schôdza.
Situácia Covid-19 na SK ku dňu 30.5.2020 pre konanie hromadných akcií je **obmedzená na maximálny počet do 100 ľudí.** Táto výstava by sa konala len pre platných členov nášho klubu, vo vonkajších priestoroch pri motoreste Kamenný mlyn, uzavreté pre verejnosť, aby sme zamedzili zhromažďovaniu vzhľadom k aktuálnej vyhlásenej situácii vládou SR. Situáciu budeme sledovať aby sme sa prispôsobili opatreniam pre zamedzenie rozšírenia nákazy.
Povolenie na konanie výstavy na SKJ a rezerváciu miesta zabezpečí Viera Stloukalová.

Tento rok nás čaká voľba nového výboru klubu.
Navrhovaní kandidáti na voľbu vo výbore na rok 2020-2022:
predseda klubu: Viera Stloukalová
hospodár: Dušan Farský
tajomník: Petra Lackovičová
členovia výboru: Viera Stloukalová, , Ľubica Klementová-Jankovičová, Natália Smolenová, Ingrid Mikulášová, Zdenka Bukovská,
člen pre kontakty so zahraničím: Eduard Stloukal
členom pre organizovanie víkendových podujatí: Klaudia Schifferová
 výbor dozornej rady: Jaroslav Šilhár,

Viera Stloukalová podala tiež návrh na zrušenie zvodu plemenníkov na výstavách poriadaných klubom. Zúčastňuje sa ich málo psov a nie je o túto súťaž záujem, nakoľko chovní plemenníci sa väčšinou prezentujú v kruhu v jednotlivých triedach na výstave.

## Navrhovaná je taktiež zmena v stanovách klubu a to pre skrátenie funkčného obdobia na funkciu predsedu po sebe na maximálne 3 volebné obdobia.Výbor navrhuje nasledovné zmeny stanov klubu:

* bod 8. Predseda môže byť zvolený po sebe najviac na tri funkčné obdobia
* bod 8. Ak na funkciu predsedu kandidujú viac ako dvaja členovia a žiadny z nich nezíska nadpolovičný počet hlasov prítomných členov, do druhého kola postupujú dvaja kandidáti, ktorí získali najviac hlasov. Ak v druhom kole nezíska žiadny kandidnát nadpolovičný počet hlasov, voľba predsedu je neplatná.
* bod 8. Ak členská schôdza nezvolí nového predsedu (žiadny kandidát nezíska nadpolovičný počet hlasov alebo nie je žiadny kandidát), predsedu zvolí výbor klubu zo svojich radov ihneď po členskej schôdzi.
* bod 8. Ak dvaja kandidáti na predsedu s najvyšším počtom hlasov získali rovnaký počet hlasov, predsedu z nich vyberie hlasovaním novozvolený výbor klubu
* bod 8. Ak členská schôdza nezvolí nového predsedu (žiadny kandidát nezíska nadpolovičný počet hlasov alebo nie je žiadny kandidát), predsedu zvolí výbor klubu zo svojich radov ihneď po členskej schôdzi. V takomto prípade môže byť zvolený na ďalšie obdobie aj doterajší predseda.

Poradca chovu Viera Stloukalová navrhuje zrušenie kontrol vrhov pre chovateľov, ktorí odchovali viac ako 3 vrhy. Aktívnych chovateľských staníc je menej a kontroly by boli preto smerované pre začínajúcich chovateľov. Pri kontrolách vrhov sa kontrolujú skusy, kýly, semenníky u psov a výživový stav celého vrhu. Toto dokáže skontrolovať aj veterinár, ktorý šteňatá pred odchodom musí začipovať.

Všetky návrhy budú prednesené na výročnej schôdzi klubu a budú podriadené hlasovaniu prítomných členov klubu.

Zapísala: Petra Lackovičová
 tajomníčka klubu